text: [{"text_idx": "#000000", "text": "In sha Allah Ilma namaa daandii qajeelumma,gammachuu fi milkaa'innaa itti akeekudha."}, {"text_idx": "#000002", "text": "Tarii dubbistoonni websaayiti kana daawwattan interneeti waan qabdaniif beekumsa asirra argamu haala salphaan guduunfattu. Garuu namoonni baay\u2019een interneeti waan hin qabneef beekumsi kuni isaan gahaa hin jiru. Kanaafu falli maali ree? Falli isaa bakka interneetin hin jirre kitaaba maxxansuun isaanitti geessudha. Tarii torbaanitti maallaqni interneeti irratti fixnu birr 24. Ji\u2019atti immoo birr 96 ta\u2019a. Tarii wanti interneetin arganne baduu danda\u2019a. Kitaaba armaan gadi birr 65 yoo maxxansine jireenya guutuu nu waliin tura, dhaloota irraa dhalootatti darba. Nama baay\u2019eetu irraa fayyadama."}, {"text_idx": "#000003", "text": "Kanaafu kitaaba kana waliin maxxansuuf kaayyefannee jirra. Isin qophiidhaa? Maqaan kitaabichaa: \u201cHiika Islaamaa fi Laa Ilaah illallah\u201d Maaliif kitaabni kuni filatame?A- Namoonni baay\u2019een hiika Islaama fi Laa ilaah illallah hin beekan. Islaamni fi Laa ilaaah illallah immoo karaa tokkicha adabbii addunyaa fi Aakhirah jalaa ittiin baraaramaniidha. Kanaafu, namni hiika wanta tokkoo beeke hojii irra yoo hin oolchin akkamitti wanta saniin baraaramaa?B-Namoonni amantin kamtu haqa akka ta\u2019e beekuuf garmalee dhama\u2019u. Inumaa amanti sobaa haqa akka ta\u2019etti ilaalun hordofu. Kitaabni kuni Islaamni maaliif amanti haqa akka ta\u2019e, amantiwwan biroo maaliif soba akka ta\u2019an, namni Islaaman ala amanti biraa hordofee maaliif hojiin isaa Rabbiin biratti fudhatama akka hin argannee fi Aakhiratti (jireenya boodaatti) kasaaru ni ibsa. Kuni beekumsa baay\u2019ee barbaachisa namni hunduu beeku qabuudha.C-Haala salphaan kan qophaa\u2019e fi fuulli isaa garmalee kan hin baay\u2019anneedha. Fuula 152 dha.Kitaaba kana maxxansinee raabsuuf tokkicha isaa birr 65 qabne jirra. Kanaafu, namni kitaabni kuni akka maxxanfamu barbaadu xiqqaate xiqqaatu birri 65 kafalu danda`a."}, {"text_idx": "#000004", "text": "Gaafin akkana jedhu ka\u2019u danda\u2019a: \u2018Ati ofii maxxansitee gabayaa irra maaliif hin oolchine?\u2019 Deebiin:i-Haala ummataa kan beeku namuma ummata san keessa jiraatudha. Kanaafu, dubbistoonni wanta naannoo isaanitti adeemsifamu waan beekaniif matama ofiiti yoo maxxansanii naannoo sanitti raabsan bu\u2019aan isaa guddaadha. Manni Maxxansaa Najjaashi yeroo tokko akkana jedhe ture: \u201cKitaabban baay\u2019een gabaya irra ni oolu. Garuu hangas mara bitamaa hin jiran. Haa ta\u2019uu malee, namni dhuunfaa yommuu naannoo isaatti raabsu kitaabni suni bal\u2019innaan raabsama.\u201dii-Namni wanta tokkotti xiyyeefanno kan kennu humna, qabeenyaa fi yeroo isaa yoo itti baasedha. Kitaaba kana yoo ofii maxxansan, qabeenya isaanii irra hamma ta\u2019e, humna fi yeroo isaanii ni baasu. \u2018Kuni kitaaba ani maallaqa itti baasun maxxanse\u2019 yaanni jedhu isaan keessatti waan uumamuuf xiyyeefannoo itti kennuun dubbisu.iii-Kheeyri irratti wal gargaaru fi wal jabeessu. Qur\u2019aana keessatti: \u201cToltuu fi Sodaa Rabbii irratti wal gargaara.\u201d Suuratu Al-Maa\u2019ida 5:2 Namni yoo waliin hojjate bu\u2019a-qabeessa ta\u2019a. Tarii kitaabni har\u2019a waliin maxxansinu kuni kitaabban biroo akka maxxanfamanii fi hojii biroo dabalata akka hojjatamu sababa ta\u2019uu danda\u2019a."}, {"text_idx": "#000005", "text": "Adeemsa maxxansuu fi raabsu:1ffaa-Namni fedhe maallaqa karaa baankitiin ni galcha. Kitaaba tokko fudhachuu yoo barbaade birr 65 galcha. 2 fudhachu yoo barbaade 130, hamma kitaaba fudhachu barbaaden baay\u2019ise galchu danda\u2019a. Namni naannoo isaatti kitaaba 100 raabsu barbaade qarshii 5000 galchu danda\u2019a. Kuni haala gabayaati, namni kitaaba baay\u2019ee bitu gatii isaa ni hir\u2019isuuf. Kaayyoon keenya guddaan bu`aa maallaqa argachuu osoo hin ta`in beekumsi kuni ummata bira akka gahuufi. Osoo kaayyon keenya kana ta`e sila maxxansun dura kitaaba kana interneeti irratti gadi hin furru turre.2ffaa-Hammi maallaqa ittiin maxxansan walitti yoo qabame, qajeelotti mana maxxansaa deemun wali galte mallattessinee maxxansu jalqabsiisna. Akka warri maxxansa natti himanitti rakkoon yoo hin uumamin yeroon maxxansa ji`a tokko fudhata.3ffaa-Maxxanfame erga xumurame booda namoota maallaqa galchaniif kitaabni ni kennama. Takkaa mataa ofiitin dhufuun takka nama erguun takkaa immoo yoo danda`ame bakka jiraanitti isaaniif erguun kitaabichi ni raabsama.Maallaqni ittiin maxxansan gahaa yoo hin ta\u2019in namoota maallaqa erganiif akkaawunti isaanii irratti isaaniif deebi\u2019a."}, {"text_idx": "#000006", "text": "Maallaqa bankiitti galchuuf:-Baanki dhaquun akkaawunti armaan gadii irratti galchuu-Nagahee (receipt) fudhachuu-Nagahee kana karaa fesbuukitin ykn teleegiraamitiin nu bira gahu qaba-Nagaheen kuni gatamu hin qabu. Sababni isaas, yeroo kitaaba fudhatan nagahee kana agarsiisuun dirqama. Kitaabichi osoo hin maxxanfamin yoo hafe immoo, maallaqni nagahee kanaan abbichaaf deebi`a. Baanki akkaawunti CBE (Baanki Daldala Itiyoophiya-Nigd Bank): 1000378272867 (Jibril Abdela Ismael). Karaa fesbuukitiin ykn teleegiraamitiin nagahee ergu dandeessu. Lakk. Telegiraami: +905070617609 (Biyya Turkii jiraachaa waan tureef kuni lakkoofsa telegraami fi whatsappiif itti fayyadamuudha. Whatsappinis qunnamu dandeessu)"}, {"text_idx": "#000007", "text": "Amaanaa isinitti haa ta\u2019u: Yommuu maallaqa galchitan baanki irraa nagahee (risiiti) fudhaa. Nagahee keessan erga fudhattanii booda suuraa kaasun toora fesbuukitin ykn telegiraamitiin ergaa."}, {"text_idx": "#000008", "text": "Wanti shakkitan tokkollee hin jiru. Kitaabichi yoo maxxanfame kitaabni isin gaha. Yoo maxxanfamu baate immoo maallaqni isiniif deebi\u2019a. Birr 65 homaayyu miti. Qarshii hanganaatiif jenne baanki hin dhaabbannu yoo jettan, mobaayil banking galchuu dandeessu. Garuu of eeggannoo kana gochuu qabdu: Yommuu maallaqni galuu isa \u201cComplete\u201d jechuun agarsiisu screen shot godha. Yoo hin danda\u2019amin immoo mobaayili birootin suuraa kaasa. Ergasii telegraamin nuuf ergaa."}, {"text_idx": "#000011", "text": "mashaallahaa bayee bayee nutii tolaa garuu biyaa garagara kesaa malif hin bitinesinee?"}, {"text_idx": "#000012", "text": "Maamila ta'uuf imeeli kee itti galchi, beeksisa barruu haarawa argadhu."}, {"text_idx": "#000014", "text": "Dubbii fi Hojii Iimaana Diigan"}]